বুকে ব্যথা
বুকে ব্যথা হল সাধারণত বুকের মধ্যে অনূভূত ব্যথা বা অস্বস্তি, যা সাধারণত বুকের সামনের অংশে অনুভূত হয়। এটিকে তীক্ষ্ণ, নিস্তেজ, চাপ, ভারীতা বা চেপে ধরা হিসাবে বর্ণনা করা যেতে পারে। সংশ্লিষ্ট লক্ষণগুলির মধ্যে রয়েছে কাঁধ, হাত, পেটের উপরের অংশ বা চোয়ালে ব্যথা, বমি বমি ভাব, ঘাম বা শ্বাসকষ্ট। এটিকে হৃৎপিণ্ড-সম্পর্কিত এবং হৃৎপিণ্ড অ-সম্পর্কিত ব্যথা এই দুভাগে ভাগ করা যেতে পারে। হৃৎপিণ্ডে অপর্যাপ্ত রক্ত প্রবাহের কারণে যে ব্যথা হয় তাকে হৃৎশূল বা অ্যানজাইনা পেক্টোরিসও বলা হয়। যাদের ডায়াবেটিস রয়েছে বা বয়স্ক তাদের ক্ষেত্রে লক্ষণগুলো কম স্পষ্ট হতে পারে।